**Témakörök, 9/7 Wi-Fi, 2019**

**Konzultáció**

Megbeszéltek szerint, egyénileg vagy csoportosan. A vizsgázóknak kötelező a vizsgahéten konzultálni velem, és bemutatni a kidolgozott témaköröket.

**Időpont**

Péntek reggel, 9 órától

**Helyszín**

Wifi kisiskola

**A vizsga menete**

A vizsga csak szóbeliből áll. A diák kihúzza az egyik tételt: az egyik témakörhöz tartozó forrásokat, és ahhoz kapcsolódó feladatot, kérdéseket. Kb. 15-30 percig felkészül, kap papírt, amire vázlatot készít, majd kb. 10-15 percen keresztül szóban válaszol a kapott kérdésekre. Felkészülés és felelés közben használhatja az atlaszt.

**Témakörök**

Ezek témakörök, nem tételek. Az egyes tételek a témakörökön belül kerülnek kialakításra, tehát szűkebbek annál. A vizsgán tételek kerülnek kihúzásra.

1. A reformkor (fő kérdései, politikai programok, eredmények)
2. Az 1848-as forradalom Magyarországon (március-szeptember közötti események)
3. Az 1848/49-es szabadságharc főbb katonai eseményei (’48 szeptember – ’49 augusztus)
4. A kiegyezés (előzmények, nemzetközi helyzet, tartalma, a rendszer működése)
5. Társadalmi és gazdasági változások a századfordulón (változások a mezőgazdaságban, ipari forradalom, urbanizáció, polgárság és munkásság, munkásmozgalmak)
6. Az első világháború okai (gyarmati versengés, szövetségi rendszerek, szembenállás okai)
7. Az első világháború mindennapjai (főbb katonai események, általános hadászati jellemzők, frontok, újonnan belépő országok)
8. A Párizs környéki békék (Népszövetség, Versailles, Trianon)
9. Magyarország a világháború után (Őszirózsás, Tanácsköztársaság)
10. Diktatúrák a két háború között (Mussolini, Sztálin, Hitler)